rien, ils s’en seroient retournez, n’eust esté qu’un autre cheval de nostre Troupe ; comme il est assez ordinaire, ayant fait la mesme chose que le premier, les fit resoudre à s’avancer davantage. Cependant le Roy d’Assirie qui nous conduisoit, hasta le pas, & nous fit aller beaucoup plus ville : de sorte que quelquefois nous voiyons ces Gens venir droit à nous, & d’autres fois s’en esloigner. Pour eux, je pense qu’ils estoient bien faschez d’ouïr des chevaux & de ne voir rien : Mais à la fin estant desesperez d’entendre tousjours de temps en temps, tantost d’un costé, tantost de l’autre, parce que nous changions nostre route, des chevaux qu’ils ne voyoient pas, ils se mirent à tirer leurs Arcs au hazard, qui conduisit quelques unes de leurs fléches si juste que Mazare fut legerement blesse ? d’un coup de Traict à l’espaule : & un autre passa si prés de la teste de Mandane, que l’excés de la peur qu’elle en eut, luy fit recouvrer l’usage de la voix pour crier, sans qu’elle en eust l’intention. Cette voix ayant encore esté entenduë par ceux qui avoient tiré, ils galopperent droit où ils creurent l’avoir ouïe : Cependant le Roy d’Assirie changea de place : & au lieu de marcher devant il marcha derriere, & commanda d’aller fort viste. Mais enfin comme nous n’estions plus qu’à trente pas du Bois, il fut joint par ceux qui nous suivoient, & fut contraint de faire ferme, avec les huit qui ne menoient point de femmes ; jusques à tant qu’il jugea que nous estions dans le Bois. Et lors qu’il creut que cela estoit, poussant à toute bride avec les siens, il disparut aux yeux de ceux qu’il avoit combatus, qui creurent sans doute qu’il y avoit de l’enchantement en cette rencontre. Nous sçeusmes à son retour, qu’ils avoient veu tomber deux de ceux qui l’avoient attaqué, & qu’il
<references/>
Scudéry - Artamène ou le Grand Cyrus, seconde partie, 1654.djvu/445